CELEX: C2006/261/02
Language: fi
Date: 2006-10-28 00:00:00
Title: Asia C-180/04: Yhteisöjen tuomioistuimen tuomio (toinen jaosto) 7.9.2006 (Tribunale di Genovan (Italia) esittämä ennakkoratkaisupyyntö) — Andrea Vassallo v. Azienda Ospedaliera Ospedale San Martino di Genova e Cliniche Universitarie Convenzionate (Direktiivi 1999/70/EY — Määräaikaista työtä koskevan puitesopimuksen 1 lausekkeen b kohta ja 5 lauseke — Toistaiseksi voimassa olevan työsuhteen muodostaminen tilanteessa, jossa rikotaan perättäisiä määräaikaisia sopimuksia koskevia sääntöjä — Mahdollisuus poikkeukseen julkishallinnon kanssa tehtyjen työsopimusten osalta)

28.10.2006   
            
            
               FI
            
            
               Euroopan unionin virallinen lehti
            
            
               C 261/1
            
         Yhteisöjen tuomioistuimen tuomio (toinen jaosto) 7.9.2006 (Tribunale di Genovan (Italia) esittämä ennakkoratkaisupyyntö) — Andrea Vassallo v. Azienda Ospedaliera Ospedale San Martino di Genova e Cliniche Universitarie Convenzionate
   (Asia C-180/04) (1)
   
   (Direktiivi 1999/70/EY - Määräaikaista työtä koskevan puitesopimuksen 1 lausekkeen b kohta ja 5 lauseke - Toistaiseksi voimassa olevan työsuhteen muodostaminen tilanteessa, jossa rikotaan perättäisiä määräaikaisia sopimuksia koskevia sääntöjä - Mahdollisuus poikkeukseen julkishallinnon kanssa tehtyjen työsopimusten osalta)
   (2006/C 261/02)
   Oikeudenkäyntikieli: italia
   Ennakkoratkaisua pyytänyt tuomioistuin
   Tribunale di Genova
   Pääasian asianosaiset
   
      Kantaja: Andrea Vassallo
   
      Vastaaja: Azienda Ospedaliera Ospedale San Martino di Genova e Cliniche Universitarie Convenzionate
   Oikeudenkäynnin kohde
   Ennakkoratkaisupyyntö — Tribunale di Genova — EAY:n, UNICE:n ja CEEP:n tekemästä määräaikaista työtä koskevasta puitesopimuksesta 28 päivänä kesäkuuta 1999 annetun neuvoston direktiivin 1999/70/EY tulkinta — Työsuhteen muuttuminen kestoltaan toistaiseksi voimassa olevaksi, mikäli toisiaan seuraavia määräaikaisia sopimuksia koskevia sääntöjä rikotaan — Mahdollisuus poikkeamiseen julkishallinnon kanssa tehtyjen työsopimusten osalta
   Tuomiolauselma
   Määräaikaisesta työstä 18.3.1999 tehtyä puitesopimusta, joka on Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28 päivänä kesäkuuta 1999 annetun neuvoston direktiivin 1999/70/EY liitteenä, on tulkittava siten, että lähtökohtaisesti sen kanssa ristiriidassa ei ole kansallinen lainsäädäntö, jonka mukaan tilanteissa, joissa on kyse julkisen sektorin työnantajan käyttämistä perättäisistä määräaikaisista työsopimuksista tai työsuhteista johtuvista väärinkäytöksistä, mainittuja työsopimuksia tai työsuhteita ei voida muuttaa toistaiseksi voimassa oleviksi, vaikka tällaisesta muuttamisesta säädetään yksityissektorin työnantajan kanssa tehtyjen työsopimusten tai työsuhteiden osalta, jos mainittuun säännöstöön sisältyy muita tehokkaita toimenpiteitä, joilla estetään se, että julkishallinto väärinkäyttää perättäisiä määräaikaisia sopimuksia, ja tarvittaessa määrätään seuraamuksia tällaisesta väärinkäytöstä.
   
      (1)  EUVL C 156, 12.6.2004.